ഐഎന്എല് പിളര്ന്നു തമ്മിലടിക്ക് പിന്നാലെ സംസ്ഥാന പ്രസിഡണ്ടിനെയും സെക്രടറിയെയും പരസ്പരം പുറത്താക്കി കൊച്ചി: 25.07.2021 തമ്മിലടിക്ക് പിന്നാലെ ഇന്ഡ്യന് നാഷനല് ലീഗ് പിളര്ന്നു. സംസ്ഥാന പ്രസിഡണ്ടിനെയും സെക്രടറിയെയും പരസ്പരം പുറത്താക്കിയതായി ഇരു വിഭാഗവും അറിയിച്ചു. ഐഎന്എല് സംസ്ഥാന ജനറല് സെക്രടറി ഖാസിം ഇരിക്കൂറിനെ പുറത്താക്കിയതായും പകരം നാസര് കോയ തങ്ങളെ പുതിയ ജനറല് സെക്രടറിയായി തെരഞ്ഞെടുത്തതായും ഐഎന്എല് സംസ്ഥാന പ്രസിഡന്്റ് അബ്ദുല് വഹാബ് വ്യക്തമാക്കി.ഖാസിം ഇരിക്കൂര് പാര്ടിയെ തകര്ക്കാന് മറ്റാരോടോ പണം വാങ്ങി ശ്രമിക്കുന്നതായി അബ്ദുല് വഹാബ് ആരോപിച്ചു. അതേസമയം സംസ്ഥാന പ്രസിഡന്്റ് എപി അബ്ദുല് വഹാബിനെ പാര്ടിയില് നിന്നും പുറത്താക്കിയെന്നും പാര്ടിയുടെ അഖിലേന്ത്യ അധ്യക്ഷന്്റേതാണ് ഈ തീരുമാനമെന്നും ജനറല് സെക്രടറി ഖാസീം ഇരിക്കൂര് വ്യക്തമാക്കി. നിയമസഭാ തെരഞ്ഞെടുപ്പിന് ശേഷം പാര്ടിയിലുണ്ടായ അഭിപ്രായഭിന്നതകള് രൂക്ഷമായതോടെയാണ് ഐഎന്എല് തല്ലിപിരിയുന്ന അവസ്ഥയുണ്ടായത്. നേരത്തെ ഐഎന്എലില് ലയിച്ച പിടിഎ റഹീം വിഭാഗം പാര്ടി വിട്ടു പോയിരുന്നു. പിന്നാലെയാണ് പാര്ടി സംസ്ഥാന പ്രസിഡന്്റും ജനറല് സെക്രടറിയും പരസ്പരം പുറത്താക്കി പാര്ടിയിലെ പിളര്പ് പൂര്ത്തിയാക്കിയത്. അതേസമയം പ്രാദേശിക തലത്തില് പാര്ടി ഓഫീസുകള് പിടിച്ചെടുക്കാന് ഇരു വിഭാഗവും നീക്കങ്ങള് ആരംഭിച്ചിട്ടുണ്ട്.